Varsler utbyttedryss på 12,4 milliarder

Telegiganten økte overskuddet kraftig i fjerde kvartal, og varsler større utbytter til eierne. Telenor tar imidlertid høyde for milliardtap i Asia.

Konsernsjef Sigve Brekke og finansdirektør Jørgen A. Rostrup (t.h.) i Telenor. Vis mer byoutline Ole Berg-Rusten / NTB scanpix

Asgeir Aga Nilsen

Marius Lorentzen

Publisert: Oppdatert: 29. januar 2020 08:15 , Publisert: 29. januar 2020 07:02

Telegiganten melder om en sterk avslutning på 2019, der inntektene steg og kostnadene ble redusert.

Telenor jekker samtidig opp utbyttet til aksjonærene.

– Når vi nå går inn i 2020 fortsetter vi å vektlegge vekst, effektivitet og forenkling, sier Sigve Brekke, konsernsjef for Telenor, i en kommentar.

Les også Telenor får milliardutbytte fra Bangladesh-datter

Utbytte på 12,4 milliarder

For året som er tilbakelagt vil teleselskapet betale et utbytte på 8,70 kroner per aksje, opp fra 8,40 kroner året før.

Utbyttet tilsvarer 12,4 milliarder kroner, og den største delen tilfaller staten ved Nærings- og fiskeridepartementet som sitter med 54 prosent av aksjene i Telenor.

Tidligere sto det i saken at utbyttet er på 12,6 milliarder kroner. Det riktige tallet er 12,4 milliarder kroner.

Les også Astrup avfeier Vedums Telenor-plan: – Å kaste penger ut av vinduet

Brekke sier at inntektsveksten fra mobil fortsatt i Norge. Samtidig ble nedgang i inntekter fra kobbernettet ble mer enn kompensert av økte inntekter fra fiber og mobilbasert bredbånd.

– 2019 har vi hatt som mål å komme tilbake til vekst i Thailand og Myanmar, og vi er svært fornøyde med å avslutte året med solid utvikling i begge markedene, sier Brekke.

Han sier videre at vedvarende prispress i Sverige og en utfordrende situasjon i Pakistan delvis dempet de positive resultatene.

– På tross av at 2019 ble preget av et stadig mer utfordrende forretningsklima i Bangladesh, lykkes Grameenphone med å tilby sine kunder innovative tjenester av høy kvalitet, sier Telenor-sjefen.

Tapsavsetninger i Asia

Telenor gjør tapsavsetninger på totalt 2,3 milliarder i Asia. 1,7 milliarder kommer fra India for beregning av lisensavgifter i landet Telenor har solgt seg ut av.

0,5 milliarder tas i Pakistan som følge av den pågående mulige svindelsaken i Telenor Microfinance Bank.

Avsetningen i India gjøres etter en uenighet om hvordan man beregner lisensavgifter for hele perioden Telenor var aktive i landet, før de solgte virksomheten i 2018. Uenigheten skal gjelde alle operatørene, ifølge Telenor.

Totalt har Telenor satt av 3,4 milliarder, gitt at de ikke vinner frem mot myndighetene.

Les også Telenor Norge splittes opp: Flytter mobilmastene over i nytt selskap

Økte overskuddet

Telenor øker overskuddet til 1,95 milliarder kroner i fjerde kvartal fra 1,21 milliarder i fjerde kvartal året før, viser kvartalsrapporten onsdag.

Analytikerne hadde på forhånd ventet at Telenor ville levere et resultat etter skatt på 2,57 milliarder kroner i fjerde kvartal, ifølge tall fra Infront.

De ventet samtidig et driftsresultat (EBIT) på 6,41 milliarder kroner og en omsetning på 31,73 milliarder kroner.

Fasiten viser inntekter på 31,74 milliarder kroner, opp fra 27,07 milliarder, mens driftsresultatet steg til 6,28 fra 3,55 milliarder kroner.

Venter økt resultat i 2020

Brekke sier Telenor venter en såkalt organisk vekst i abonnements- og trafikkinntekter på mellom null to prosent i 2020.

Samtidig anslår Telenor at organisk vekst i brutto driftsresultat (EBITDA) vil havne på to til fire prosent. Dette er drevet av moderniseringstiltak, ifølge selskapet.

– Driftsmessige investeringer, ikke medregnet lisenser og spektrum, ventes å tilsvare 15 prosent av inntektene i 2020, sier Brekke

Les også Telenor «har funnet balansen» lenge før tiden etter finsk oppkjøp

Her kan du lese mer om Telenors kvartalsrapport Resultatrushet Telenor